## Uredba o preporučenim i graničnim vrijednostima kakvoće zraka

### NN 101/1996 (29.11.1996.), Uredba o preporučenim i graničnim vrijednostima kakvoće zraka

# VLADA REPUBLIKE HRVATSKE

Na temelju članka 22. Zakona o zaštiti zraka ("Narodne novine",
broj 48/95) Vlada Republike Hrvatske je na sjednici održanoj 21. studenoga
1996. godine donijela

## UREDBU

### O PREPORUČENIM I GRANIČNIM VRIJEDNOSTIMA KAKVOĆE ZRAKA

Članak 1.

Ovom se Uredbom propisuju preporučene i granične vrijednosti kakvoće
zraka.

Članak 2.

Preporučene vrijednosti kakvoće zraka (u daljnjem tekstu: PV) i granične
vrijednosti kakvoće zraka (u daljnjem tekstu: GV) propisane ovom Uredbom
su složene veličine čije su sastavnice:

1. koncentracija onečišćujućih tvari u zraku, odnosno za istaložene
čestice gustoća masenog toka,

2. statistički parametar koji može biti:

- aritmetička sredina,

- medijan ili 50. percentil (vrijednost ispod koje se nalazi 50 posto
izmjerenih vrijednosti),

- 98. percentil (vrijednosti ispod koje se nalazi 98 posto izmjerenih
vrijednosti),

- maksimalna vrijednost,

3. vrijeme usrednjavanja za koje je namijenjena PV i/ili GV,

4. razdoblje praćenja za koje je namijenjena PV i/ili GV.

Članak 3.

Vrijeme usrednjavanja je vremenski razmak propisanog trajanja, unutar
kojeg srednja vrijednost po vremenu predstavlja pojedinačni rezultat.

Razdoblje praćenja je vremenski razmak propisanog trajanja, iz kojeg
pojedinačni mjerni rezultati čine skup za određivanje statističkih parametara.

Članak 4.

Mjerenja se provode prema odredbama ove Uredbe, hrvatskim normama i/ili
metodama koje daju usporedive rezultate.

Rezultati mjerenja smiju se uspoređivati s PV i GV samo ako su uzorci
prikupljeni na propisani način, na reprezentativnim mjernim mjestima i
u propisanom vremenskom trajanju.

Članak 5.

PV i GV propisane su u tablicama 1., 2., 3., 4., 5. i 6.

Za tvari za koje nisu propisane PV i GV u tablicama ove Uredbe, u upravljanju
kakvoćom zraka koriste se samo mjere nadzora emisija tih tvari.

Članak 6.

PV i GV propisane ovom Uredbom ne smiju se tumačiti kao vrijednosti
do kojih je dopušteno onečišćavati zrak.

PV i GV propisane ovom Uredbom ne odnose se na prostore u kojima ljudi
profesionalno obavljaju djelatnost i u obavljanju te djelatnosti izloženi
su utjecaju štetnih tvari u zraku, kao ni na slučajeve kritične razine
onečišćenja zraka.

Članak 7.

Karcinogene tvari ne bi smjele biti prisutne u zraku, a do postizanja
toga cilja koriste se PV i GV navedene u tablici 6.

Članak 8.

Praćenje kakvoće zraka obavlja se preko državne mreže i područnih mreža
prema propisanom programu mjerenja kakvoće zraka, načinu mjerenja i prikupljanja
podataka te načinu obrade i prikaza rezultata sukladno Zakonu o zaštiti
zraka.

PV i GV kakvoće zraka propisane ovom Uredbom koriste se kao osnova za:

- ocjenu kakvoće zraka,

- svrstavanje područja u kategorije prema stupnju onečišćenosti zraka,

- upravljanje kakvoćom zraka.

Članak 9.

Tablice 1., 2., 3., 4., 5. i 6. s odgovarajućim sadržajem otiskane su
uz ovu Uredbu i čine njen sastavni dio.

Članak 10.

Ova Uredba stupa na snagu osmog dana od dana objave u "Narodnim novinama".

Klasa: 351-01/96-02/16
Urbroj: 5030116-96-1
Zagreb, 21. studenoga 1996.

Predsjednik
**mr. Zlatko Mateša,** v. r.

*Tablica 1.*

Preporučene (PV) i granične (GV) vrijednosti kakvoće zraka za sumpor-dioksid
(SO2) u ovisnosti o koncentraciji i načinu mjerenja lebdećih
čestica (µg/m3)
          \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

```
                     Razdoblje    Para-   SO2     Dim1)   ULČ2)   ISO/TP3)         Vrijeme
                praćenja     metar                                           usred-
                                                                             njavanja
     ___________________________________________________________________________________
        PV      Cijela       PV4)     50      50        75      50            24 sata
                godina       PVM5)   125     125       120      70            24 sata
                                     350               300     200              1 sat
     ___________________________________________________________________________________
                Cijela       GV506)   80    40-80     >150                    24 sata
                godina              120      <40     <150
        GV                   GV987)  250   150-250    >350                    24 sata
                                    3508)   <150
                                                     <350
                Razdoblje     GV50  130    60-130                             24 sata
                loženja             180      <60     >200
                (1. 10.                              <200
                - 31. 3.)
     ___________________________________________________________________________________
```

1) Dim = masena koncentracija lebdećih čestica ekvivalentna
smanjenju refleksije filter papira zbog skupljanja crnih čestica. Koncentracija
se smije mjeriti kao dim samo u naseljima gdje prevladavaju crne čestice
(loženje drvom i ugljenom), dok u ostalim područjima treba određivati neposredno
masenu koncentraciju lebdećih čestica ako je njihova koncentracija veća
od dvostruke koncentracije dima.

2) ULČ = ukupne lebdeće čestice mjerene gravimetrijski u
uzorcima skupljenim iz velikih volumena zraka (600-2000 m3)).

3) ISO/TP = čestice koje dopiru u toraks (50 posto čestica
aerodinamičkog promjera 10 mm) skupljene uređajem prema specifikaciji Međunarodne
organizacije za normizaciju (ISO/TR: 7708) mjerene gravimetrijski.

Ako se koncentracija lebdećih čestica mjeri na temelju apsorpcije b-zračenja,
ovisno o karakteristikama ulaznog otvora uređaja, rezultati mjerenja se
uspoređuju s PV, odnosno GV za ULČ ili s PV za ISO/TP.

4) Aritmetička sredina izmjerenih vrijednosti.

5) Maksimalna izmjerena vrijednost.

6) Vrijednost ispod koje se nalazi 50 posto izmjerenih vrijednosti.

7) Vrijednost ispod koje se nalazi 98 posto izmjerenih vrijednosti.

8) Ne smije se prekoračiti uzastopno više od 3 dana.

*Tablica 2.*

Preporučene (PV) i granične (GV) vrijednosti kakvoće zraka za plinovite
onečišćujuće tvari (µg/m3)
       \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

```
        Razdoblje                 Tvar                 PV              GV                  Vrijeme
        praćenja                                ____________________________              usrednja-
                                                 PV      PV98     GV     GV98               vanja
    _____________________________________________________________________________________________________________
        1 godina                Dušik-dioksid    40      60      60      120              24 sata
                                                                         200               1 sat
        1 godina                Ugljik-         1000    5000    2000    8000              24 sata
                                monoksid                               15000               1 sat
        1 godina                  Ozon                   110             150              24 sata
                                                                         180               1 sat
        1 godina                Amonijak         30      100     70      250              24 sata
                                                                        1000               1 sat
        1 godina                Sumporo-                          2        5              24 sata
                                vodik1)                                    10               1 sat
        1 godina                Merkaptani1)                      1         3              24 sata
                                                                            5              1 sat
        1 godina                Metanal2)                        30        70              24 sata
                               (Formaldehid)                              100              1 sat
        1 godina                Fenoli1)                         50       100             24 sata
                                                                          200              1 sat
        1 godina                Klorovodik1)                     100       200             24 sata
                                                                           300             1 sat
        1 godina                Plinoviti                         1         3             24 sata
                                fluoridi1)                                   5              1 sat
    _____________________________________________________________________________________________________________
```

1) Za tvari koje potječu iz posebnih izvora pa se redovito
ne očekuju u vanjskom zraku, kao i za one tvari za koje je mjerodavna granica
mirisa, daju se vrijednosti samo na jednoj razini.

2) Odnosi se na zrak zatvorenih prostora (koncentracije u
vanjskom zraku su redovito zanemarive).

*Tablica 3.*

Preporučene (PV) i granične (GV) vrijednosti kakvoće zraka za onečišćavajuće
tvari koje potječu od automobilskih motora na razini prometnice (µg/m3)

  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

```
        Razdoblje       Tvar       PV              GV             Vrijeme
        praćenja                                                  usrednja-
                                                                  vanja
 ___________________________________________________________________________________
                                   PV         GV      GVM1)
        1 godina        Dušik-     50         80                  8 sati2)
                        dioksid                        400        1 sat
        1 godina        Ugljik-   5000      10000                 8 sati2)
                        monoksid                      30000       1 sat
        1 godina        Olovo       2       5                    24 sata
 ___________________________________________________________________________________
```

1) Maksimalna izmjerena vrijednost.

2) Osamsatne pomične srednje vrijednosti.

*Tablica 4.*

Preporučene (PV) i granične (GV) vrijednosti kakvoće zraka za lebdeće
čestice (LČ) i njihove sastojke te za živu (µg/m3)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

```
        Razdoblje       Tvar                  PV        GV             Vrijeme
        praćenja                                                       usrednja-
                                                                       vanja
 ___________________________________________________________________________________
                                        PV      PV98    GV      GV98
        1 godina        Lebdeće čestice 75      120     150     350     24 sata
        1 godina        Olovo u LČ      1               2               24 sata
        1 godina        Kadmij u LČ     0,01            0,04            24 sata
        1 godina        Mangan u LČ     1               2               24 sata
        1 godina        Sulfati u LČ                    50      100     24 sata
        1 godina        Natrij-fluorid
                        u LČ                            100     200     24 sata
        1 godina        Živine pare i
                        anorganski
                        spojevi         0,01            11)             24 sata
___________________________________________________________________________________

```

1) Odnosi se samo na zrak u prostorijama. Zbog opasnosti
pretvorbe i prodiranja u vodu i tlo ne mogu se dati GV za vanjski zrak.

*Tablica 5.*

Preporučene (PV) i granične (GV) vrijednosti kakvoće zraka za ukupnu
taložnu tvar (UTT) i sadržaj metala u njoj

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

```
         Raz-            Tvar       Mjerna                                 Vrijeme
        doblje                     jedinica       PV           GV        usrednja-
        praćenja                                                         vanja
 ___________________________________________________________________________________                                                 PV       GV      GVM

        1 godina       Ukupna       mg/(m2d)      200     350     650     1 mjesec
                       taložna tvar
        1 godina       Anorganski
                       spojevi olova
                       u UTT        µg/(m2d)     100     250             1 mjesec
        1 godina       Anorganski
                       spojevi
                       kadmija u
                       UTT           µg/(m2)        2       5             1 mjesec
        1 godina       Anorganski
                       spojevi talija u
                       UTT           µg/(m2d)      2       10            1 mjesec
___________________________________________________________________________________

```

Tablica 6.

```
                               Ograničavanje koncentracija  nekih
                                      karcinogenih tvari u zraku
___________________________________________________________________________________
   Razdoblje       Tvar      Mjerna      PV                GV             Vrijeme
   praćenja                  jedinica                                     usrednja-
                                       PV      PV98    GV      GV98        vanja
___________________________________________________________________________________
    1 godina      Benzen       µg/m3   2       5       5       10         8 sati
    1 godina      1,3-
                  butadien     µg/m3   0,1     0,6     1       2          8 sati
    1 godina      3,4-
                  benz-piren   ng/m3   0,2     1       2       10        24 sata
___________________________________________________________________________________

```

Uredba, NN 101/1996-1971